

**До**

**Предмет:** Одговор на барање за пристап до информации од јавен карактер

**Врска :** Ваше барање со наш арх.бр.03-742/1 од 15.12.2022 година

Почитувани,

Согласно Законот за слободен пристап до информации од јавен карактер, а во врска со Вашето барање кое кај нас е заведено со архивски 03-742/1 од 15.12.2022 година, Ви ја доставуваме бараната информација:

1. **Дали за избор на членови на управен одбор распишувате јавен повик согласно со член 17-а од Законот за јавните претпријатија? Доколку да, каде се објавува јавниот повик? Ве молиме доставете ни линк до последниот јавен повик?**

- Согласно член 17-а од Законот за јавни претпријатија Ние не сме надлежни да распишуваме јавен повик, распишувањето на јавниот повик е во надлежност на Владата, која е основач на јавното претпријатие.

Досега Владата нема објавувано јавен повик.

1. **Колку членови има управниот одбор на претријатието?**

-Управниот одбор треба да има седум членови, во моментот има именувано 5 (пет) в.д.членови на УО во ЈП ХС Злетовица.

1. **Колку лица се пријавиле на последниот јавен повик за избор на членови на управен одбор? Ве молиме доставете ни го последниот јавен повик за избор на членови на управен одбор?**

**-** Владата нема објавувано јавен повик.

1. **Ве молиме доставете ни линк од веб страницата каде се објавени биографиите на членовите на управниот одбор согласно со член 17-г став (6) од Законот за јавните претпријатија**

**-** Владата нема објавено јавен повик и нема именувано членови во Управен одбор

1. **Дали основачот на јавното претпријатие во периодот 2022, 2021 и 2020 година постапил согласно со членот 40 од Законот за јавните претпријатија и која мерка ја презел?**

-Не, основачот(Владата) го нема применето член 40 од ЗЈП.

1. **Дали тримесечните извештаи од членот 5 ставот (3) се објавени согласно со обврската од ставот (4) и ставот (5) од Законот за јавните претпријатија?**

- Континуирано се постапува согласно членот 5 од ЗЈП и истите се објавуваат.

1. **Дали јавното претпријатие на својата интернет страница ги објавува податоците и информациите предвидени во членот 10 од Законот за слободен пристап до информации од јавен карактер? Ве молиме доставете ни линк на кој се објавени наведените информации и податоци.**

-Да,

<http://hszletovica.com.mk/category/odnosi-so-%d1%98avnosta/>

1. **Дали јавното претпријатие има подготвено годишни планови за процена на ризици од корпуција (или слични акти)? Доколку имате такви акти ве молиме доставете ни копија.**

-Да има такви акти за 2021 година и 2022 година и истите се објавени на нашата веб страна, а се подготвува и за 2023 година.

Прилог линкови од каде може да се превземат бараните документи:

chrome-extension://efaidnbmnnnibpcajpcglclefindmkaj/http://hszletovica.com.mk/wp-content/uploads/2018/05/8.1-godishen-plan-za-sprechuva%D1%9Ae-na-koruptsi%D1%98a-%D0%88p-hs-2021-Final-1-od-uo.pdf

chrome-extension://efaidnbmnnnibpcajpcglclefindmkaj/http://hszletovica.com.mk/wp-content/uploads/2018/05/godishen-plan-za-sprechuva%D1%9Ae-na-koruptsi%D1%98a-%D0%88p-hs-2022.pdf

1. **Дали јавното претпријатие има подготвено интерни акти за спречување на судир на интереси? Доколку имате такви акти ве молиме доставете ни копија.**

Да, интерните акти се содржани во Антикорупциската програми со акциски план, анализа, цели и следни чекори за 2021 и 2022 година, истите може да ги најдете во прашањето погоре со реден број осум.

1. **Дали јавното претпријатие има подготвено интерни акти за примање на подароци на вработени во јавното претпријатие од трети лица? Доколку имате такви акти ве молиме доставете ни копија.**

-Не, немаме.

1. **Дали јавното претпријатие остварува редовни средби со претставници на основачот периодот 2022, 2021 и 2020 година? Доколку остврарувате средби, дали се работи за официјални средби на кои се води записник? Колку често се остваруваат овие средби?**

-Да, ЈП остварува редовни средби, на најголем дел од средбите се води записник од страна на основачот.

Средбите се остваруваат за теми за кои согласно ЗЈП согласност дава основачот, а по потреба се остваруваат и дополнителни средби.

1. **Колку прашања од советници од советот на единицата на локална самоуправа, основач на јавното претпријатие сте добиле во периодот 2022, 2021 и 2020 година? На колку од прашањата сте подговиле и доставиле договор? Ве молиме доставте ни копија од одговорите.**

-Немаме добиено такви прашања, основач на ЈП ХС Злетовица е Владата.

**Ве молиме доставете ни ги следните документи:**

1. Статутот на јавното претпријатие (пречистен текст);
2. Актот за употреба на средствата остварени со работењето на јавното претпријатие и покривањето на загубите;
3. Годишната сметка и извештајот за работењето на јавното претпријатие за периодот 2022, 2021 и 2020 година;
4. Програмата за работа и развој на јавното претпријатие;
5. Одлуката за определување на висината на месечниот надоместок на претседателот и членовите на управниот одбор
6. Договорот за уредување на односите на јавното претпријатие со директорот согласно со член 24 од Законот за јавните претпријатија

**-Во прилог ви ги доставуваме погоре наведените документи освен Годишната сметка за 2022 година и Актот за употреба на средствата остварени со работењето на јавното претпријатие и покривањето на загубите во 2022 година, кои се во фаза на изготвување.**

**Прашања поврзани со процена на капацитетите за постапување согласно со Законот за заштита на укажувачите**

1. **Дали во јавното претпријатие, обврските од Законот за заштита на укажувачите за прием и постапување по пријави за корупција, ги врши раководното лице или има назначено овластено лице за прием на пријави?**

-Има назначено овластено лице за прием на пријави.

1. **Дали во јавното претпријатие има пропишано (донесено акти) со кои се уредуваат внатрешните процедури за прием на пријави од укажувачи, издвојување и обработка на податоците од пријавите и презема мерки за обезбедување заштита на личните и други податоци кои се однесуваат на укажувачи и на пријави од укажувачи?**

-Не, нема

1. **Каков вид на образование има завршено лицето овластено за прием на пријави од укажувачи (обврска од член 3 од Правилникот за заштитено внатрешно пријавување во институциите во јавниот сектор “Службен весник на РМ бр.46/2016”)?**

-ВСС, Дипломиран менаџер по менаџмент на човечки ресурси

1. **Колкаво работно искуство, пред назначувањето на лицето овластено за прием на пријави од укажувачи поседува истото(обврска од член 3 од Правилникот за заштитено внатрешно пријавување во институциите во јавниот сектор “Службен весник на РМ бр.46/2016”)?**

-Пет години

1. **Лицето кое е овластено за прием на пријави од укажувачи, на која работна позиција е распоредено во јавното претпријатие согласно со актите за систематизација?**

-Стручен административен службеник од прво ниво, Советник за човечки ресурси

1. **Колку обуки има посетувано лицето овластено за прием на пријави од укажувачи во периoдот за кој е овластено да постапува во пријави?**

-Една

1. **Кој ги финансира обуките на кои присуствувало лицето овластено за прием на пријави (дали надоместот за учество на обука го покрива вашата институција или е покриен од трети страни (организатор на обука, донатор и слично))?**

ЈП ХС Злетовица

1. **На лицето овластено за постапување по пријави од укажувачи достапни му се?**

|  |  |  |
| --- | --- | --- |
| простор за работа соодветен за прием на странки | Да | **Не** |
| посебен компјутер обезбеден со единствено корисничко име и лозинка креирана од овластеното лице и позната само нему, со интернет конекција и посебно електронско сандаче за електронска пошта обезбедено со единствено корисничко име и лозинка креирана од овластеното лице и позната само нему | **Да** | Не |
| посебен приемен штембил | Да | **Не** |
| посебен деловодник | Да | **Не** |
| посебно поштенско сандаче | Да | **Не** |
| посебна телефонска линија | Да | **Не** |
| документарен ормар за обезбедено чување на примените пријави, записниците, примените и создадените документи и други материјали во врска со заштитеното надворешно пријавување, посебниот деловодник и приемниот штембил | **Да** | Не |
| друга опрема за примена на техничките и организациски мерки за заштита на личните и други податоци кои се однесуваат на укажувачи и на пријави, а предвид прописите за заштита на личните податоци и прописите за заштита на класифицирани информации | Да | **Не** |

1. **Дали за ангажманот на лицето овластено за постапување по пријави од укажувачи е предвиден дополнителен надоместок надвор од плата и колку изнесува тој надоместок на годишно ниво?**

-Не

1. **Колку пријави за внатрешно пријавување согласно со Законот за заштита на укажувачите има примено вашата институција во 2022, 2021 и 2020 година одделно?**

-Немаме примено пријави во наведениот периот, а немаме ниту претходно.

1. **Дали доколку имало пријави преку заштитено внатрешно пријавување во јавното претпријатие, пријавувачот е известен за постапувањето по пријавата согласно со законскиот рок а најдоцна во рок од 15 дена од денот на приемот на пријавата?**

-Намаме примено пријави

1. **По колку од доставените пријави се оформени предмети и пријавите се проследени до соодветните надлежни институции за постапување по нив?**

-Намаме примено пријави

1. **До кои надлежни институции се проследени пријави од укажувачи примени во јавното претпријатие?**

-Намаме примено пријави

1. **Дали за работи поврзани со вашата институција е направено заштитено надворешно пријавување согласно со член 5 од Законот за заштита на укажувачите во 2016, 2017 и 2018 година одделно?**

-Не

1. **Дали јавното претпријатие доставува полугодишни извештаи за примени пријави од укажувачи до Државната комисија за спречување на корупција согласно со Законот за заштита на укажувачите за перидот 2016-2018 година?**

-Немаме примено пријави и немаме доставувано извештаи.

1. **Дали во јавното претпријатие била спроведена постапка за надзор од Министерството за правда согласно со членот 15-а од Законот за заштита на укажувачите?**

-Не

1. **Дали на јавното претпријатие и е изречена глоба согласно со Законот за заштита на укажувачите?**

-Не

1. **Дали јавното претпријатие има организирано обуки за своите вработени или за други лица со цел да ги запознае со нивните права од Законот за заштита на укажувачите, а во насока да може да пријавуваат неправилности согласно со овој Закон?**

-Да

1. **Дали податоците за контакт на лицето/лицата овластени за постапување по пријави од укажувачи се јавно објавени на вашата интернет страница?**

-Да

Со почит,

|  |  |
| --- | --- |
| Пробиштип  30.12.2022 година | ЈП ХС Злетовица Пробиштип  **(Имател на информации-печат)**  Игор Манасов  **(службено лице – потпис)** |